**Ministru kabineta noteikumu projekta  
,,Grozījumi Ministru kabineta 2011. gada 19. oktobra noteikumos Nr. 800 ,,Farmaceitiskās darbības licencēšanas kārtība””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Anotācijas I sadaļas 2. punkts nepārsniedz divas lapaspuses. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts, lai Zāļu valsts aģentūrā reģistrētu Nacionālo bruņoto spēku Nodrošinājuma pavēlniecības Apgādes un pakalpojuma centra Noliktavas nodaļas Medicīnas iekārtu un medikamentu noliktavu (turpmāk – NBS medikamentu noliktava) kā zāļu lieltirgotavu ar tiesībām izplatīt zāles Nacionālo bruņoto spēku (turpmāk – NBS) ārstniecības iestādēm, kā arī noteiktu tiesības veidot zāļu uzkrājumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Ministru kabineta 2011. gada 19. oktobra noteikumu Nr. 800 ,,Farmaceitiskās darbības licencēšanas kārtība” (turpmāk – MK noteikumi Nr. 800) 37.1. apakšpunktu, iesniegumu Zāļu valsts aģentūrā par zāļu lieltirgotavas atvēršanu var iesniegt komersants vai persona, kas reģistrēta Valsts ieņēmumu dienestā kā saimnieciskās darbības veicējs. NBS Nodrošinājuma pavēlniecībai (turpmāk – Nodrošinājuma pavēlniecība) ir nepieciešams reģistrēt zāļu lieltirgotavu, lai realizētu normatīvajos aktos noteikto kompetenci ārstniecības jomā (attiecībā uz profesionālā dienesta karavīriem un zemessargiem), bet, ņemot vērā, ka Nodrošinājuma pavēlniecība ir valsts iestāde atbilstoši Valsts pārvaldes iekārtas likuma 1. panta 3. punktam, šī brīža MK noteikumu Nr. 800 redakcija neparedz tiesības valsts iestādei, NBS gadījumā – Nodrošinājuma pavēlniecībai, reģistrēt zāļu lieltirgotavu. NBS medikamentu noliktava izplata zāles NBS un ZS ārstniecības iestādēm un medicīniskajām apakšvienībām. NBS medikamentu noliktavas juridiskā persona ir Nodrošinājuma pavēlniecības Medicīnas nodrošinājuma centrs, kurš atbilst MK 2007. gada 27. marta noteikumu Nr. 220 ,,Zāļu iegādes, uzglabāšanas, izlietošanas, uzskaites un iznīcināšanas kārtība ārstniecības iestādēs un sociālās aprūpes institūcijās” (turpmāk – MK noteikumi Nr. 220) prasībām. Tādējādi NBS medikamentu noliktava šobrīd ir ārstniecības iestādes struktūrvienība, kura atbilstoši MK noteikumu Nr. 220 45. punktam zāles uzglabā ne vairāk kā piecu dienu patēriņam.  Ar MK noteikumu Nr. 800 grozījumiem paredzēts noteikt, ka Nodrošinājuma pavēlniecība ir tiesīga reģistrēt NBS medikamentu noliktavu kā zāļu lieltirgotavu – ar tiesībām izplatīt zāles Nacionālo bruņoto spēku (turpmāk – NBS) ārstniecības iestādēm. NBS medikamentu noliktava pēc zāļu lieltirgotavas speciālās atļaujas (licences) saņemšanas zāles izplatīs tikai NBS ārstniecības iestādēm normatīvajos aktos noteiktajā kārtībā, kā arī veidos zāļu uzkrājumu ilgākam laika periodam. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Nacionālie bruņoto spēki. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Profesionālā dienesta karavīri, zemessargi. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav paredzētas izmaiņas noteikumu projekta izpildes nodrošināšanā iesaistīto institūciju struktūrās, noteikumu projektam nav būtiskas ietekmes uz iesaistīto institūciju cilvēkresursiem. |
| 3. | Cita informācija | Nav. |

Aizsardzības ministrs Raimonds Bergmanis

B. Kleina, 67335158

[biruta.kleina@mod.gov.lv](mailto:biruta.kleina@mod.gov.lv)

L. Paupers, 67804446

linards.paupers@mil.lv